Осип Манделщам
Латерна

Превод от руски: Бойко Златев, —

chitanka.info

Латерна жална и смутена

със звук унил и наскърбен

като отблъскващо видение

тревожи есенния ден.

За да пробудиш от забвение

душата, потопена в тлен,

сантименталното вълнение

предай на музиката в плен.

Денят е тъй обикновен!

Лишен от всяко вдъхновение,

блуждая с мозък възпален.

Точилен камък е за мен

единственото избавление:

обичам вечното движение.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.